wickkiey/tamil-wikipedia-chunked huggingface dataset:
# சுடாலின்கிராட் சண்டை

**ஸ்டாலின்கிரட் சண்டை** (*Battle of Stalingrad*) இரண்டாம் உலகப் போரின் போது ஜெர்மனி முதன்மையான அச்சு நாட்டுப் படைகளுக்கும் சோவியத் ஒன்றியத்துக்கும் இடையில் சோவியத் நகரான ஸ்டாலின்கிரட்டில் (தற்போதைய வோல்கோகிராட்) ஆகஸ்ட் 21 1942 க்கும் பெப்ரவரி 2 1943க்குமிடையே நடைபெற்ற சண்டையாகும். சுடாலின்கிரட் சண்டையானது இரண்டாம் உலகப் போரின் ஐரோப்பிய அரங்கில் நடைபெற்ற போரின் திருப்புமுனையாக பரவலாக கருதப்படுகிறது. இருதரப்பு இறப்புக்க்களையும் இணைத்து மொத்தமாக 1.5 மில்லியன் பேர் வரை பலியான இச்சண்டை உலகின் மிக கொடுரமான சண்டையாகக் கொள்ளலாம். இச்சண்டையின் போது இருதப்பும் பொதுமக்கள், படைத்துரைச் சார் இறப்புக்களையும் இழப்புக்களையும் கவனத்திற் கொள்ளப்படாமல் செயற்பட்டன. சுடாலின்கிரட் சண்டையில் ஜெர்மனிய படைகளால் ஸ்டாலின்கிரட் நகரை முற்றுகையிட்டது, நகர் நடுவே இடம்பெற்றச் சண்டகள், சோவியத் எதிர்த்தாக்குதல் என்பன இணைத்து நோக்கபடுகிறது.  
**<big>காரணிகள்</big>**  
இட்லரின் கருத்தியல் நோக்கம். அதாவது இந்த நகரம் ரஷ்யாவின் தெற்கு பகுதிகளில் உள்ள எண்ணெய் வளங்களை தலைநகர் மாஸ்கொ கொண்டு செல்லும் முக்கியமான ரயில் பாதையில் உள்ளது. இதை வெற்றி கொள்வதன் மூலம் வடக்கு பகுதிக்கு கிடைக்கும் எண்ணெய் வளம் பாதிக்கும்.அதன் மூலம் நாஜி படைகள் வெற்றி பெறும். அதே வேளையில் இந்த நகரம் சோவியத் ஒன்றியத்தின் தலைவர் ஜோசப் ஸ்டாலினின் பெயர் கொண்டு உள்ளது. இது வீழ்த்தப்பட்டால் கிழக்கு முனையில் சண்டையிடும் அனைத்து ரஷ்ய படைகளும் மனோதிடம் உடைந்து தோற்று போகும். இதுவே இட்லரின் என்னவோட்டமாக இருந்தது.
ஸ்டாலினின் அவர்களின் நிலை.
இதே காரணத்தால் எவ்வளவு சேதாரம் நடந்தாலும் இந்த நகரை காக்கவேண்டிய பொருப்பு சோவியத் தலைமைக்கு கூடியது. சண்டையும் நீடித்தது.
**நாசி போர் தந்திரங்கள்===**
சோவியத் ஒன்றியத்தின் படைபலத்தை ஒப்பிடும்போது நாசி படைகள் மேம்பட்ட தாகவும் அதிக எண்ணிக்கையிலும் இருந்தன. மேலும் நாசி படைகளுக்கு பக்க பலமாக அச்சு நாடுகளின் படை பிரிவுகள் இருந்தன. டாங்கிகள், வான் எதிர்ப்பு துப்பாக்கிகள், சிறிய ரக டாங்கிகள், Stuka ரக விமானங்கள் பயன்படுத்தப்பட்டன.இட்லரின் ஒரு பேச்சில் " நாம் அங்கே போய் காலால் ஒரு உதை விட்டால் போதும் அனைத்தும் இடிந்து விழும்" என்று உரைத்தார். அதை போலவே நாசி படைகளின் கிழக்கு நகர்தலில் எவ்வித பெரும் சண்டை வரவே இல்லை. சோவியத் ஒன்றியத்தின் மேற்கு பகுதி நகரங்களான கீவ் கர்ஸ்க் நடந்த சண்டைகள் இது போல் நீடித்து இருக்க வில்லை. அதே நிலைப்பாட்டில் இந்த சண்டையையும் நாசிகள் எதிர்பார்த்தனர்.
# சுடாலின்கிராட் சண்டை

### நகரத்தின் அமைப்பு

இந்த நகரம் வால்கோ நதிக்கரையில் அமைந்துள்ளது. இதன் பழம் பெயர் வால்கோகிராடு. ஒரு முக்கியமான தொழில் நகரமாகவும் பெரிய கனரக வாகனங்கள் உற்பத்தி மையமாகவும் விளங்கியது.நகரத்தின் விரிவாக்கம் மேற்கு பகுதியில் அதிகமாக இருந்தது.
# சுடாலின்கிராட் சண்டை

### நகரத்தின் அமைப்பு

#### சோவியத் படைகளின் போர் தந்திரங்கள்

இந்த நகரின் பொருளாதாரம் போர் கருவிகளின் உற்பத்தி மற்றும் புவிசார் அரசியல் முக்கியத்துவம் தெரிந்து முற்றுகை தொடங்கும்போதே சோவியத் படைகள் முழு திறனுடன் போரிட்டன. இருப்பினும் நாசி படைகளின் பலம் பொருந்தியதாக இருந்தது.
நாசி வான்படையின் தாக்குதல் கூடுதல் சேதாரம் விளைவித்தது.1942ல் குளிர்காலம் தொடங்கும் முன்பே நாசி படைகளின் குண்டு வீச்சு விமானங்கள் நகரத்தின் பெரும்பாலான கட்டடங்களைக் தரைமட்டம் ஆக்கின. எதிரியின் தாக்குதல் உள்ளான நகரங்களை விட்டு பொதுமக்கள் வெளியேறுவது இயல்பு. ஆனால் சோவியத் தலைமை இந்த நகரின் முக்கியத்துவம் அறிந்து ஒரு திட்டம் வகுத்தது. பொதுமக்கள் யாரும் நகரை விட்டு வெளியேற தடை விதிக்கப்பட்டது.நகரின் மேற்க்கு நாசி படைகளும் கிழக்கே ஆற்றின் கரையில் சோவியத் படைகளும் மையம் கொண்டன.இதற்கான காரணம், மக்கள் இருந்தால் மட்டுமே , இரண்டு ஆண்டுகளாக தோல்வி முகம் கண்டு போர் புரியும் சிப்பாய்களுக்கு தாய்நாட்டை காக்க வேண்டிய உத்வேகம் கூடும் என்று நம்பப்படுகிறது. மக்களும் அவ்வண்ணமே ஒத்துழைப்பு நல்கினர்.
# வார்ப்புரு:PD-Russia

<div></div>
| <hr><small>A Russian or Soviet work that is in the public domain in Russia according to this rule is in the public domain ***in the U.S.* only** if it was in the public domain in Russia in 1996, e.g. if it was published **before 1946** (1942 for WWII veterans) *and* the creator (if known) died before that year, and no copyright was registered in the U.S. (This is the combined effect of the retroactive Russian copyright law of 1993, Russia's joining the Berne Convention in 1995, and of 17 USC 104A with its critical date of January 1, 1996.)</small> | }<noinclude> |
| --- | --- |
ru:Шаблон:Запрещённая лицензия</noinclude>
# இசுபிரிட் தளவுலவி

**இசுபிரிட்** (*MER-A*, *Mars Exploration Rover - A*), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுலவிகளில் (*rover*) முதலாவதாகும். இது ஜனவரி 4, 2004 இல் செவ்வாயில் 90 மைல் அகண்ட கூஸிவ் குழியில் ('Gusev Crater') வெற்றிகரமாகத் தரையிறங்கியது. இது தரையிறங்கி மூன்று வாரங்களில் இத்திட்டத்தின் மற்றுமொரு தளவுலவியான ஆப்பர்சூனிட்டி தளவுலவி (*Oppportunity Rover*) இது தரையிறங்கிய இடத்துக்கு மறுபுறத்தில் மெரிடியானி பீடத்தில் (*Meridiani Planum*) தரையிறங்கியது.  
நாசா திட்டவியலாளர்கள் எதிர்பார்த்தமையை விட 15 மடங்கு அதிக நேரம் ஸ்பிரிட் தளவுலவி செயற்பட்டது. இதனால் அது செவ்வாய்க் கோளின் பாறைகளைப் பற்றிய நிலவியல் (geology), மற்றும் கோளின் மேற்பரப்பு பற்றியும் விரிவாக ஆய்வு நடத்த முடிந்தது. இத்திட்டம் தொடர்ந்து முன்னெடுக்கப்பட்டு வருகிறது (2008).
# இசுபிரிட் தளவுலவி

## நீருக்கான ஆதாரங்கள்

இரண்டு ஆண்டுகளில் இசுபிரிட் தளவுலவி சுமார் 70,000 படங்களை அனுப்பியுள்ளது. அதன் படி செவ்வாய்த் தளத்தில் *ஹம்ப்ரீ* என்ற பாறையில் நீர் இருந்ததற்குச் சான்றுகள் காட்டியிருப்பதாக மார்ச் 5, 2004 இல் *நாசா* அறிவித்தது.
# இசுபிரிட் தளவுலவி

## பொனெவில் குழி

மார்ச் 11, 2004 இல், பயணத்தின் பின்னர் *ஸ்பிரிட்* தளவுலவி பொனெவில் குழியை (Bonneville crater) அடைந்தது. இக்குழி அகலமும் ஆழமும் கொண்டது. ஆனால் இக்குழி ஒரு முக்கியத்துவமும் இல்லாத காரணத்தால் *ஸ்பிரிட்* இக்குழியினுள் இறங்கவில்லை. மாறாக அது தென்மேற்குப் பகுதியாக நகர்ந்து *கொலம்பியா குன்றுகளை* நோக்கிச் செலுத்தப்பட்டது.
# 1793

**1793** (**MDCCXCIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1793

## நிகழ்வுகள்

- ஜனவரி 2 - ரஷ்யாவும் புருசியாவும் போலந்தைப் பங்கிட்டன.
- ஜனவரி 21 - பிரான்சின் பதினாறாம் லூயி மன்னன் அரசத்துரோகக் குற்றச்சாட்டுகளுக்காக கழுத்து வெட்டப்பட்டு மரணதண்டனைக்கு உட்படுத்தப்பட்டான்.
- பெப்ரவரி 1 - பிரித்தானியா, மற்றும் நெதர்லாந்து மீது பிரான்ஸ் போரை அறிவித்தது.
- பெப்ரவரி 25 - ஜோர்ஜ் வாஷிங்டன் முதலாவது அமைச்சரவைக் கூட்டத்தை நடத்தினார்.
- மார்ச் 5 - பிரெஞ்சுப் படைகள் ஆஸ்திரியாவினால் தோற்கடிக்கப்பட்டன.
- மார்ச் 7 - ஸ்பெயின் மீது பிரான்ஸ் போரை அறிவித்தது.
- ஏப்ரல் 1 - ஜப்பானில் உன்சென் எரிமலை வெடித்தை அடுத்து நிகழ்ந்த நிலநடுக்கத்தில் 53,000 பேர் கொல்லப்பட்டனர்.
- அக்டோபர் 16 - பதினாறாம் லூயி மன்னனின் மனைவி *மறீ அண்டனெட்* மரண தண்டனைக்குள்ளாக்கப்பட்டாள்.
- நவம்பர் 9 - மிஷனறி வில்லியம் கேரி குடும்பத்துடன் கல்கத்தா வந்து சேர்ந்தார்.
- டிசம்பர் 9 - நியூயோர்க் நகரின் முதலாவது தினசரிப் பத்திரிகை "தி அமெரிக்கன் மினேர்வா" வெளியிடப்பட்டது.
- டிசம்பர் 26 - *கைஸ்பேர்க்* என்னும் இடத்தில் இடம்பெற்ற சமரில் பிரெஞ்சுப் படைகள் ஆஸ்திரியர்களைத் தோற்கடித்தனர்.
# 1793

## நாள் அறியப்படாதவை

- ரோமன் கத்தோலிக்கம் பிரான்சில் தடை செய்யப்பட்டது.
- புனித ரோம் பேரரசு பிரான்சின் மீது போரை அறிவித்தது.
- யாழ்ப்பாணத்தில் பருத்தி முதற்தடவையாக விளைவிக்கப்பட்டது.
# 1793

## தொடரும் நிகழ்வுகள்

- பிரெஞ்சுப் புரட்சி (1789-1799)
# வார்ப்புரு:Infobox monarch

| caption = }  
| headerstyle = background-color: #e4dcf6
| header1 =  
| label2 =
| data2 = }  
| label3 =
| data3 = }  
| label4 = பதவி
| data4 = }  
| label5 = }
| data5 = }  
| label6 = }
| data6 = }  
| label7 = }
| data7 = }  
| header8 =  
| label9 =
| data9 = }  
| label10 = }
| data10 = }  
| label11 = }
| data11 = }  
| label12 = }
| data12 = }  
| label13 = }
| data13 = }  
| header14 =  
| label15 =
| data15 = }  
| label16 = }
| data16 = }  
| label17 = }
| data17 = }  
| label18 = }
| data18 = }  
| label19 = }
| data19 = }  
| header20 =  
| label21 =
| data21 = }  
| label22 = }
| data22 = }  
| label23 = }
| data23 = }  
| label24 = }
| data24 = }  
| label25 = }
| data25 = }  
| header26 =  
| label27 = அரசி
| data27 = }  
| label28 = }
| data28 = }  
| label29 = }
| data29 = }  
| label30 =
| data30 =  
| label31 = வாரிசு(கள்)
| data31 = }  
| data32 =  
| label33 = }
| data33 = }  
| label34 = }
| data34 = }  
| label35 = }
| data35 = }  
| label36 = }
| data36 = }  
| label37 = }
| data37 = }  
| label38 = அரச குடும்பம்
| data38 = }  
| label39 = }
| data39 = }  
| label40 = அரச குலம்
| data40 = }  
| label41 = தந்தை
| data41 = }  
| label42 = தாய்
| data42 = }  
| label43 = பிறப்பு
| data43 =  
| label44 = இறப்பு
| data44 =  
| label45 = அடக்கம்
| data45 = |2= |<span>}}</span>}} }}  
| label46 = சமயம்
| data46 = }  
| label47 = தொழில்
| data47 = }  
| label48 =
| data48 =  
}}<noinclude>  
</noinclude>
# கே. எம். ஆதிமூலம்

**கே. எம். ஆதிமூலம்** (1938 - ஜனவரி 15, 2008) தமிழ்நாட்டைச் சேர்ந்த புகழ் பெற்ற ஓவியர் ஆவார். கோட்டு ஓவியத்தை வெகு மக்கள் ஊடகங்கள் வழியாக பிரபலப்படுத்தியதில் முக்கியப் பங்கு வகித்த இவர், கல்வெட்டு பாணியிலான புது வகை எழுத்து அழகியலை உருவாக்கியவர். மனிதநேய படைப்பாளியாக போற்றப்படுகிறார்.
# கே. எம். ஆதிமூலம்

## வாழ்க்கைக் குறிப்பு

திருச்சி, துறையூர் அருகேயுள்ள கீரம்பூர் என்ற ஊரில் விவசாயக் குடும்பத்தில் பிறந்தார். சிறு வயதிலேயே இவர் ஓவி்யத்தில் அதிக ஈடுபாடு கொண்டவராக திகழ்ந்தார். 1959 இல் சென்னைக்கு வந்தவர் சென்னை கலை மற்றும் கைவினைக் கல்லூரில் சேர்ந்தார். 1961-66 வரை அக்கல்லூரியில் பயின்று 'பட்டயம்' பட்டம் பெற்றார்.  
சென்னையில் இருந்த காலகட்டத்தில் தான் ஓவியர் ஆதிமூலத்திற்கு தமிழின் நவீன இலக்கியவாதிகள் பலரோடு தொடர்பு ஏற்பட்டது. இதனைத் தொடர்ந்து, சிறுபத்திரிகைகளில் வெளிவந்த கவிதைகள், கதைகள், கட்டுரைகள் ஆகியவற்றில் அவரது ஓவியங்கள் இடம்பெற்றன.  
1966-இல் மகாத்மா காந்தியின் நூற்றாண்டு விழாவையொட்டி காந்தியின் பல்வேறு பரிமாணங்களைக் வெளிப்படுத்தும் வகையில் 100 ஓவியங்களை வரைந்தார். அதன் பின்னர் ஓவியர் ஆதிமூலம் வரைந்த ஓவியங்கள் வலம் வந்து ஆழமான தாக்கத்தை ஏற்படுத்தின.  
இவர் துருக்கி, சிங்கப்பூர், இங்கிலாந்து, பிரான்சு உள்ளிட்ட நாடுகளுக்குச் சுற்றுப் பயணம் மேற்கொண்டு ஓவியக் கலையைப் பரப்பியவர்.  
இவரது ஓவியங்கள் தேசிய ஓவியக் கூடம், சென்னை அருங்காட்சியகம் உட்பட பல இடங்களில் காட்சிக்கு வைக்கப்பட்டுள்ளன. இவர் ஏராளமான ஓவிய முகாம்கள், பட்டறைகள் ஆகியவற்றில் கலந்து கொண்டு தன் ஆற்றலை வெளி உலகிற்குக் காட்டியுள்ளார்.  
வண்ண ஓவியங்களிலும், வரைகலையிலும் நன்கு தேர்ச்சி பெற்றவர் ஓவியர் ஆதிமூலம். 'நான் துரத்தும் நிலம்' என்ற தலைப்பில் வெளிவந்த அவரது தைல வண்ண ஓவியங்கள் வண்ணத்திற்கு வண்ணம் தீட்டுயவை. அவரது கோட்டு ஓவியங்கள் மிகப் பிரபலமானவை.  
தமிழ்ப் பத்திரிகைகளில் ஒரே வகையான தட்டையான எழுத்துருக்கள் புழங்கிவந்த காலத்தில் இவர் அழகான நவீன எழுத்துருக்களை உருவாக்கி அளித்தார். திருக்குறள் காட்சிகளை ஓவியங்களாகத் தீட்டினார்.
# கே. எம். ஆதிமூலம்

## விருதுகள்

1964 இல் மாநில அளவிலான பரிசு பெற்றார், லலித் கலா அகாதமியின் தேசிய விருது, மும்பாய், கொல்கத்தா, ஐதராபாத் ஆகிய நகரங்களின் ஓவிய சங்கங்களின் உயர் விருதுகள் உள்ளிட்டு ஏராளமான விருதுகளைப் பெற்றவர். ஓவியத் துறை சார்ந்த பல்வேறு பதவிகள் வகித்தவர்.
# கே. எம். ஆதிமூலம்

## மறைவு

இவர் தனது கடைசி காலத்தில் மனைவி மற்றும் இரண்டு மகன்களுடன் வாழ்ந்து வந்தார். ஜனவரி 15, 2008 இல் சென்னையில் தனது 70வது அகவையில் காலமானார்.
# கே. எம். ஆதிமூலம்

## வெளிவந்த நூல்கள்

- *பெட்வீன் த லைன்ஸ்* - 1962 முதல் 1996 வரை வரைந்த ஓவியங்களின் தொகுப்பு
- *உயிர்க்கோடுகள்*: கோபல்லபுரத்து மக்கள், கரிசல்காட்டுக் கடுதாசி
- *The Art of Adimoolam*, Gayatri Sinha, Mapin Publishing, 2005, p.&nbsp;104
# கே. எம். ஆதிமூலம்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# தீரன் சின்னமலை

**தீரன் சின்னமலை** (*Dheeran Chinnamalai*, ஏப்ரல் 17, 1756 - ஜூலை 31, 1805) இந்திய விடுதலைப் போராட்ட வீரர் ஆவார். தமிழகத்தில், பிரித்தானியக் கிழக்கிந்திய கம்பெனி ஆட்சியை எதிர்த்து கருப்ப சேர்வையுடன் இணைந்து போரிட்டவர்களுள் ஒருவர். கொங்கு நாட்டில் ஓடாநிலைக் கோட்டை கட்டி ஆண்டவர்.
# தீரன் சின்னமலை

## வரலாறு

இவர் இன்றைய திருப்பூர் மாவட்டம், காங்கயம் வட்டம், சென்னிமலை அருகிலுள்ள செ. மேலப்பாளையம் என்னும் சிற்றூரில் ஏப்ரல் 17, 1756 அன்று பிறந்தார். இவரின் தந்தையார் ரத்னசாமி கவுண்டர் (பயிரன் கூட்டம்), மற்றும் தாயார் பெரியாத்தா (ஓதாலன் கூட்டம்) ஆகியோர் ஆவர். இவரின் இயற்பெயர் *தீர்த்தகிரி கவுண்டர்* ஆகும். இவர் பழைய கோட்டைப் பட்டக்காரர் மரபு என்று கூறப்படுகிறது. இதனால் இவர் இளம்பருவத்தில் தீர்த்தகிரிச் சர்க்கரை எனப் பெயர் பெற்றார்.  
தீர்த்தகிரி இளவயதிலேயே மல்யுத்தம், தடிவரிசை, வில்பயிற்சி, வாள்பயிற்சி, சிலம்பாட்டம் போன்ற போர்ப் பயிற்சியை சிவந்தாரையர் என்பார் வழிவந்தவரிடம் கற்றுத் தேர்ந்தார்.  
இந்தியாவுக்கு வியாபாரம் செய்ய வந்த பிரித்தானியக் கிழக்கிந்தியக் கம்பனியினர் கொஞ்சம் கொஞ்சமாக நாட்டில் ஆதிக்கம் செலுத்துவதைத் தடுக்க வேண்டும் என்று சின்னமலை விரும்பினார். இன்றைய கேரளத்திலும், கொங்கு நாட்டின் சேலம் பகுதியிலும் இருந்த கிழக்கிந்திய கம்பெனிப்படை ஒன்று சேராவண்ணம் இடையில் பெரும் தடையாகச் சின்னமலை விளங்கினார். டிசம்பர் 7, 1782இல், ஐதரலியின் மறைவிற்குப் பின் திப்பு சுல்தான் மைசூர் சீரங்கப் பட்டணத்தில் ஆட்சிக்கு வந்து கிழக்கிந்தியக் கம்பெனியிரை எதிர்த்துக் கடும் போர் செய்து வந்தார். மாவீரன் சின்னமலை ஆயிரக்கணக்கான கொங்கு இளைஞர்களைத் திரட்டி மைசூர் சென்றார். சின்னமலையின் *கொங்குப்படை* சித்தேசுவரம், மழவல்லி, சீரங்கப்பட்டணம் போர்களில் திப்புவின் வெற்றிக்குப் பெரிதும் உதவியது. குறிப்பாக 40,000 வீரர்களோடு மழவல்லியில் போரிட்ட வெள்ளையர் படைகட்குக் கொங்குப்படை பெரும் சேதத்தை உண்டாக்கியது. நெப்போலியனிடம் படை உதவி கேட்டுத் திப்பு சுல்தான் அனுப்பிய தூதுக்குழுவில், சின்னமலையின் மெய்க்காப்பாளர் கருப்பசேர்வையும் இடம் பெற்றிருந்தார் என்பது குறிப்பிடத்தக்கது.  
நான்காம் மைசூர்ப் போரில் மே 4, 1799-இல் கன்னட நாட்டின் போர்வாள் ஆன திப்பு சுல்தான் போர்க்களத்தில் வீரமரணம் எய்திய பின் சின்னமலை கொங்கு நாடு வந்து அரச்சலூர் அருகே ஓடாநிலைக் கோட்டை கட்டிப் போருக்குத் தயார் ஆனார். ஏற்கனவே ஏப்ரல் 18, 1792-இல் தான் வாங்கிய சிவன்மலை - பட்டாலிக் காட்டில் வீரர்கட்குப் பயிற்சி அளித்தார். ஆயுதங்கள் தயாரித்தார். ஓடாநிலையில் பிரெஞ்சுக்காரர் துணையோடு பீரங்கிகளும் தயாரிக்கப்பட்டன. தீர்த்தகிரிச் சர்க்கரை உத்தமக் காமிண்ட மன்றாடியார் என்று சின்னமலை தன்னைப் பாளையக்காரராக அறிவித்துக் கொண்டு, கொங்குநாட்டுப் பாளையக்காரர்களை ஓரணியில் சேர்க்க முற்பட்டார். போராளிகளின் கூட்டமைப்பை ஏற்படுத்தி விருப்பாச்சி கோபால நாயக்கர், திப்புவிடம் பணியாற்றிய மராட்டிய மாவீரர் தூண்டாஜிவாக், பரமத்தி அப்பாச்சி ஆகியவர்களோடு இணைந்து ஜூன் 3, 1800 அன்று கோவைக்கோட்டையைத் தகர்த்து அங்கிருந்து லெப்டினன்ட் கர்னல் கே. க்ஸிஸ்டரின் கம்பெனியின் 5 ஆம் பட்டாளத்தை அழிக்க கோவைப்புரட்சிக்குச் சின்னமலை திட்டமிட்டார். முந்தியநாளே போராளிகள் அணியில் சிலர் அறிவிப்பின்றிச் சண்டையைத் தொடங்கியதால் கோவைப்புரட்சி தோல்வியுற்றது.  
இடையறாத போர் வாழ்விலும் பல கோயில்களுக்குத் திருப்பணிகள் செய்தார். புலவர் பெருமக்களை ஆதரித்தார். சின்னமலை கோயில் கொடை பற்றிய கல்வெட்டுகள் சிவன்மலை, பட்டாலி, கவுண்டம்பாளையம் ஆகிய ஊர்களில் உள்ளன. சமூக ஒற்றுமை சின்னமலையிடம் மிகச் சிறப்பாக விளங்கியது. அவர் கூட்டமைப்பில் கவுண்டர், தேவர், வன்னியர், வேட்டுவர், நாயக்கர், நாடார், தாழ்த்தப்பட்டோர் மற்றும் இஸ்லாமியர் பலர் இருந்தனர். **கருப்பசேர்வை**, ஓமலூர் சேமலைப் படையாச்சி, முட்டுக்கட்டைப் பெருமாத்தேவன், ஃபத்தே முகம்மது உசேன் ஆகியோர் பலர் சின்னமலை படையில் முக்கியம் பெற்றிருந்தனர்.
# தீரன் சின்னமலை

## வெற்றி

1801-இல் ஈரோடு காவிரிக்கரையிலும், 1802-இல் ஓடாநிலையிலும், 1804-இல் அறச்சலூரிலும் ஆங்கிலேயர்களுடன் நடைபெற்ற போர்களில் சின்னமலை பெரும் வெற்றி பெற்றார். சின்னமலையின் ஓடாநிலைக் கோட்டையைத் தகர்க்கக் கள்ளிக்கோட்டையிலிருந்து மிகப்பெரும் அளவில் பீரங்கிப்படை வந்தது. சுபேதார் வேலப்பன் அறிவுரைப்படி சின்னமலை ஓடாநிலையிலிருந்து தப்பிப் பழனிமலைத் தொடரில் உள்ள கருமலை சென்றார்.
# தீரன் சின்னமலை

## தூக்கிலிடப்படல்

போரில் சின்னமலையை வெல்ல முடியாது என்று கண்ட ஆங்கிலேயர் சூழ்ச்சி மூலம், சின்னமலையைக் கைது செய்து சங்ககிரிக் கோட்டைக்குக் கொண்டு சென்று போலி விசாரணை நடத்தி ஜூலை 31, 1805 அன்று தூக்கிலிட்டனர். அவருடன் சின்னமலையின் தம்பியர்களும், படைத்தலைவர் கருப்பசேர்வையையும் தூக்கிலிட்டனர்.
# தீரன் சின்னமலை

## புகழ்

முன்பு தீரன் சின்னமலை நினைவாக திருச்சிராப்பள்ளியை தலைமையிடமாக கொண்டு போக்குவரத்துக் கழகமும், கரூரை தலைமையிடமாக கொண்டு தனி மாவட்டமும் இருந்தன. தீரன் சின்னமலைக்குத், தமிழ்நாடு அரசு சென்னையில் உருவச்சிலை ஒன்றை அமைத்ததுள்ளது. தமிழ்நாட்டு அரசின் சார்பில், ஓடாநிலைக் கோட்டையில் சின்னமலை நினைவு மணிமண்டபம் உள்ளது. ஈரோடு மாவட்ட ஆட்சியர் அலுவலகத்திற்குத் தீரன் சின்னமலை மாளிகை என்று பெயர் சூட்டப்பட்டுள்ளது. ஏப்ரல் 17 அன்று அவர் பிறந்த நாளிலும் அவர் மறைந்த ஆடிப் பதினெட்டு நாளிலும் பொதுமக்கள் அவருக்கு அஞ்சலி செலுத்தித் தங்கள் நன்றியைச் செலுத்துகின்றனர். இந்திய அரசு 31 ஜூலை 2005 அன்று தீரன் சின்னமலை நினைவு அஞ்சல் தலை வெளியிட்டது.  
தமிழ்நாட்டு அரசு, தீரன் சின்னமலை தூக்கிலிடப்பட்ட ஊரான சங்ககிரியில் ஒரு நினைவு மண்டபத்தை நிறுவி டிசம்பர் 23, 2013 அன்று திறந்து வைத்தது. அதே நாளில், கிண்டியிலுள்ள தீரன் சின்னமலை உருவச்சிலையும் புதுப்பிக்கப்பட்டு அவரது வாழ்க்கை வரலாற்றுக் குறிப்பும் வெளியிடப்பட்டது.
# தீரன் சின்னமலை

## இதனையும் காண்க

- கருப்பசேர்வை
- சங்ககிரி மலைக்கோட்டை
# 1905

: ரஷ்யாவின் இரண்டாம் நிக்கலாஸ் டூமாவை ஏற்படுத்தினான்.]]  
**1905** (**MCMV**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1905

## நிகழ்வுகள்

- ஜனவரி 1 - டிரான்ஸ்-சைபீரியன் தொடருந்து சேவை ஆரம்பிக்கப்பட்டது.
- ஜனவரி 2 - சீனாவின் போர்ட் ஆர்தர் என்ற இடத்தில் இடம்பெற்ற சண்டையில் ஜப்பானியரிடம் ரஷ்யா சரணடைந்தது. இந்நிகழ்வு உலக நாடுகள் பலவற்றை அதிர்ச்சிக்குள்ளாக்கியது.
- ஜனவரி 5 - யாழ்ப்பாணத்தில் இருந்து வெளியான மோர்னிங் ஸ்டார் வாரப் பத்திரிகையாக பெரிய அளவில் வெளிவர ஆரம்பித்தது.
- ஜனவரி 22 - (ஜனவரி 9 பழைய நாட்காட்டியில்) சென் பீட்டர்ஸ்பேர்க்கில் சார் மன்னருக்கெதிரான தொழிலாளர்கள் மற்றும் மாணவர்களின் எழுச்சி முறியடிக்கப்பட்டது. நூற்றுக்கணக்கானோர் கொல்லப்பட்டனர்.
- பெப்ரவரி 23 - ரோட்டரி அமைப்பு ஆரம்பிக்கப்பட்டது.
- மார்ச் 3 - ரஷ்யாவின் இரண்டாம் நிக்கலாஸ் மன்னன் டூமா என அழைக்கப்படும் மக்கள் பிரதிநிதிகள் அவையை ஏற்படுத்த இணங்கினான்.
- மார்ச் 11 - இலங்கையில் மதவாச்சியில் இருந்து வட பகுதிக்கான தொடருந்துப் பாதை இணைப்பு வேலைகள் முழுமையாக முடிவடைந்தன.
- ஏப்ரல் 4 - இந்தியாவில் இமாசலப் பிரதேசம், கங்கிரா என்ற இடத்தில் இடம்பெற்ற நிலநடுக்கத்தில் 20,000 பேர் கொல்லப்பட்டனர்.
- ஏப்ரல் 23 - யாழ்ப்பாணத்துக்கு முதலாவது தானுந்து வந்தது.
- மே 11 - அல்பேர்ட் ஐன்ஸ்டீன் பிரௌனியன் இயக்கம் பற்றிய தனது விளக்கத்தை வெளியிட்டார்.
- ஜூன் - இலங்கையில் இந்திய சீர்தர நேரம் (ஒ.ச.நே.+5:30) அறிமுகப்படுத்தப்பட்டது.
- ஜூன் 7 - நோர்வே நாடாளுமன்றம் சுவீடனுடனான கூட்டமைப்பை ரத்துச் செய்வதாக அறிவித்தது. நோர்வே முழுமையான விடுதலை பெற்றது.
- ஜூன் 30 - அல்பேர்ட் ஐன்ஸ்டீன் சார்புக் கோட்பாடு பற்றிய விளக்கங்களை அறிவித்தார்.
- ஆகஸ்ட் 1 - இலங்கையின் வடபகுதிக்கான 198 மைல் நீள தொடருந்து பாதை அதிகாரபூர்வமாகத் திறக்கப்பட்டது.
- அக்டோபர் 16 - ரஷ்ய இராணுவம் எஸ்தோனியாவில் மக்கள் கூட்டமொன்றின் மீது சுட்டதில் 94 பேர் கொல்லப்பட்டனர்.
- அக்டோபர் 16 - வங்காளப் பிரிவினை நடந்த நாள்.
- நவம்பர் 28 - ஐரிஷ் தேசியவாதி ஆர்தர் கிரிஃபித் முழூ அயர்லாந்துக்குமான விடுதலையை வேண்டி சின் ஃபெயின் என்ற அரசியல் கட்சியைத் தோற்றுவித்தார்.
- டிசம்பர் 9 - பிரான்சில் அரசையும் கிறிஸ்தவ தேவாலயங்களையும் பிரிக்கும் சட்டமூலம் கொண்டுவரப்பட்டது.
# 1905

## தேதி அறியப்படாத நிகழ்வுகள்

- ஓநாய்கள் ஜப்பானில் அரிதாயின.
- ரைபோஸ் கண்டுபிடிக்கப்பட்டது.
# 1905

## பிறப்புகள்

- சி. பா. ஆதித்தனார், தமிழகப் பத்திரிகையாளர் (இ. 1981)
- மே 13 - பக்ருதின் அலி அகமது, இந்தியக் குடியரசுத் தலைவர், (இ. 1977)
- ஜூலை 29 - டாக் ஹமாஷெல்ட், ஐக்கிய நாடுகள் அவையின் 2வது பொதுச் செயலர் (இ. 1961)
- ஆகத்து 31 - எஸ். ஆறுமுகம், ஈழத்துப் பொறியியலாளர், எழுத்தாளர் (இ. 2000)
# 1905

## இறப்புகள்

- ஆகஸ்ட் 19 - வில்லியம்-அடோல்ஃப் பூகுவேரோ, பிரெஞ்சு ஓவியர் (பி. 1825)
- அக்டோபர் 6 - பேர்டினண்ட் வொன் ரிச்தோஃபென், ஜெர்மானிய புவியியலாளர் (பி. 1833)
# 1905

## நோபல் பரிசுகள்

- இயற்பியல் - பிலிப் எடுவார்ட் ஆண்டன் வொன் லெனார்ட்
- வேதியியல் - ஜொஹான் ஃபிரீட்ரிக் வில்ஹெம் அடொல்ஃப் வொன் பேயெர்
- மருத்துவம் - ரொபேர்ட் கொக்
- இலக்கியம் - ஹெண்ட்ரிக் சியென்கியேவிச்
- அமைதி - Baroness Bertha Sophie Felicita Von Suttner
# 1905

## 1905 நாட்காட்டி

nv:1901 – 1950
# சாலமன் தீவுகள் தொடர் சமர்

**சாலமன் தீவுகள் தொடர் சமர்** இரண்டாம் உலகப் போரின் பசிபிக் போரின் போது இடம்பெற்ற முக்கிய தொடர் சமராகும். 1942 ஆம் ஆண்டின் முதல் ஆறு மாதங்களில் யப்பானிய பேரரசு பிரித்தானிய சாலமன் தீவுகளினதும் போகன் வில்லே திவுகளதும் சில இடங்களில் தரையிரங்கி அவ்விடங்களை ஆக்கிரமித்ததுடன் சாலமன் தீவுகள் தொடர் சமர் தொடங்கியது.பப்புவா நியூகினி மீதான யப்பானிய தாக்குதல்களுக்கு பின்பலமாக அமையுமாறு தாங்கள் ஆக்கிரமித்தப் பகுதிகளில் யப்பானியர்கள் வான்,கடற்படைத் தளங்களை அமைக்கத் தொடங்கினர். பப்புவா நியுகினியாவின் புதிய பிரி்த்தானியத் தீவில் அமைந்திருந்த யப்பனியரது முக்கியத் தளமான ரபாவுல் தளத்துக்கு பாதுகாப்பு அரணாகவும், ஐக்கிய அமெரிக்காவுக்கும் அவுசுதிரேலியா, நியூசிலாந்துக்கு மிடையான நேசநாட்டு வழங்கள் பாதைகளை வழிமறிப்புச் செய்யும் தளமாகவும் செயற்படும் படைத்துறை நோக்கமும் இத்தளங்களில் அமைப்பில் காணப்பட்டது.  
தென் பசிபிக் மாக்கடலில் தங்களது வழங்கள், தொலைத் தொடர்பு பாதையை தக்கவைத்துக் கொள்ளவும் நியூகினியில் யப்பானியர்களுக்கு எதிரான எதிர்த்தாக்குதல்களுக்கு ஆதரவை வழங்கவும், யப்பனியரது முக்கியத் தளமான ரபாவுல் தளத்தை தனிமைப் படுத்தும் வகையிலும் நேச நாட்டுப் படைகள் சாலமன் தீவுகளில் காணப்பட்ட யப்பானிய நிலைகள் மீது தாக்குதல் தொடுத்தன. நேச நாட்டுப்படைகள் 1942 ஆம் ஆண்டு ஆகஸ்ட் மாதம் குவாடல் கால்வாய்ப் பகுதியில் தரையிரங்கினர். இத்தரையிரக்கங்கள் காரணமாக நேசநாட்டுப் படைகளுக்கும் யப்பானிய படைகளுக்கும் இடையில் தொடக்கத்தில் குவாடல் தொடர் சமர் மூண்டது இதன் பின்னர் மேலும் சில சண்டைகளும் நடைபெற்றன. இச்சண்டைகள் நடு,வடக்கு சாலமன் தீவுகளிலும் நியூ யோர்ஜியாவிலும் நடைபெற்றன.  
இச்சமரின் போது நேசநாட்டுப் படைகள் பகல் வேளையில் முழுமையான வானாதிக்கத்தைக் கொண்டிருந்தன. இதன் காரணாம யப்பானியர் தங்களது வழங்கள்களை இரவு வேளியில் மேற்கொண்டனர், இது எலி போக்குவரத்து(Rat Transportation) என யப்பானியர்களாலும் தோக்யோ கடுகதி (Tokyo Express) என நேச நாட்டுப் படைகளாலும் அழைக்கப்பட்டது. யப்பானியர்களது வழங்கள் பாதையை தடுக்கும் நோக்கில் பல கொடுரமான சண்டைகள் நடைபெற்றன. இதன் போது இருதரப்பும் பல கப்பல்களை இழந்தன.  
இச்சண்டையில் நேச நாடுகளின் வெற்றி காரணமாக அவுஸ்திரேலியா நியூசிலாந்து என்பன ஐக்கிய அமெரிக்காவுடன் தொடர்ந்து தொடர்பில் இருக்கக் கூடியதாக இருந்ததோடு நேச நாடுகளின் இயளுமையை அதிகரித்தது. இதன் போது கைப்பற்றப் பட்டப் பகுதிகள் 1943 ஜூன் 30 அன்று தொடங்கப் பட்ட நியூ கினியா தொடர்ச் சமருக்கு முக்கிய தொடக்க மையமாக செயற்பட்டது. நியூ கினி தொடச் சமரின் போது யப்பானியரது முக்கியத் தளமான ரபாவுல் தளம் தாக்கியழிக்கப்பட்டதோடு தென் பசிபிக் மாக்கடலில் யப்பானின் வான், கடல் ஆதிக்கம் வீழ்ச்சியைக் கண்டது. இது பின்னர் பிலிபைன்சைக் கைப்பற்ற நடைபெற்ற பிலிபைன்ஸ் தொடர் சமருக்கும் தொடக்கமாக அமைந்தது.  
சாலமன் தீவுகள் தொடர் சமர் வந்தீவிர போகன்வில்லே தொடர்சமரின் தொடக்கத்துடன் முடிவுற்றதாக கருதப்படும்.
# மங்கலம் ஆறு

**மங்களம் ஆறு** (*Mangalam River*) காயத்ரிப்புழா ஆற்றின் துணையாறுகளில் ஒன்று. காயத்ரிப்புழா கேரளத்தின் இரண்டாவது நீளமான ஆறான பாரதப்புழாவின் முதன்மையான துணையாறுகளுள் ஒன்று ஆகும்.  
செறுகுந்நப்புழா, மங்களம் ஆற்றின் துணையாறு.இந்த ஆற்றின் குறுக்கே கட்டப்பட்டு உள்ள அணை மங்களம் அணை என்று அழைக்கப்படுகிறது. 1966ஆம் ஆண்டு நீர்ப்பாசனத்திற்காக வாய்க்கால் அமைப்பு ஒன்று பாலக்காடு மாவட்டத்தில் ஆலத்தூர் வட்டத்தில் ஏற்படுத்தப்பட்டது.
# மங்கலம் ஆறு

## மங்களம் ஆற்றின் துணையாறுகள்

- செறுகுந்நப்புழா
# மங்கலம் ஆறு

## மங்களம் ஆற்றின் துணையாறுகள்

### காயத்ரிப்புழாவின் துணையாறுகள்

- மங்களம் ஆறு
- அயலூர்ப்புழா
- வண்டாழிப்புழா
- மீன்கரைப்புழா
- சுள்ளியாறு
# வண்டாழிப்புழா

**வண்டாழிப்புழா** காயத்ரிப்புழாவின் துணையாறுகளுள் ஒன்று. காயத்ரிப்புழா கேரளத்தின் இரண்டாவது நீளமான ஆறான பாரதப்புழாவின் துணையாறு.
# வண்டாழிப்புழா

## மேலும் பார்க்க

- பாரதப்புழா - முதன்மை ஆறு
- காயத்ரிப்புழா - பாரப்புழாவின் முதன்மைத் துணையாறுகளுள் ஒன்று.
# வண்டாழிப்புழா

## மேலும் பார்க்க

### காயத்ரிப்புழாவின் துணையாறுகள்

- மங்களம் ஆறு
- அயலூர்ப்புழா
- வண்டாழிப்புழா
- மீன்கரைப்புழா
- சுள்ளியாறு
# இத்திக்கரை ஆறு

இத்திக்கரை ஆறு தென்னிந்தியாவின் கேரள மாநிலத்தில் உள்ள ஓர் ஆறு. இதன் நீளம் 56 கிலோமீட்டர். இது திருவனந்தபுரம் மாவட்டத்தில் உள்ள பொன்முடி என்ற இடத்தில் உற்பத்தியாகி பின் கொல்லம் மாவட்டம் வழி பாய்ந்து இறுதியில் பரவூர்க் காயலில் சென்று சேர்கிறது.
கொல்லத்தில் இருந்து 15 கிலோமீட்டரில் இந்த ஆற்றின் கரையில் இத்திக்கரை என்ற சிற்றூர் உள்ளது.
# கொங்கோ குடியரசு

**கொங்கோ குடியரசு** (அல்லது *காங்கோ குடியரசு*) (*Republic of the Congo*, பிரெஞ்சு: République du Congo) என்பது ஆப்பிரிக்காவின் மத்திய-மேற்குப் பகுதியில் உள்ள நாடு. ஒரு முன்னாள் பிரெஞ்சு குடியேற்ற நாடான இது *கொங்கோ-பிரசாவில்*, or **கொங்கோ** என்றும் அழைக்கப்படுகிறது. கொங்கோ குடியரசின் எல்லைகளில் காபோன், கமரூன், மத்திய ஆபிரிக்கக் குடியரசு, கொங்கோ மக்களாட்சிக் குடியரசு, அங்கோலா மற்றும் கினி வளைகுடா ஆகியன அமைந்துள்ளன. 1960 இல் விடுதலை அடைந்த பிற்பாடு முன்னாள் பிரெஞ்சுப் பகுதியான மத்திய கொங்கோ, கொங்கோ குடியரசாகியது. கால் நூற்றாண்டு காலமாக ஒரு மார்க்சிய நாடாக இருந்த கொங்கோ குடியரசு 1990 இல் மார்க்சியத்தைக் கைவிட்டது. 1992 இல் பொதுத்தேர்தல்கள் இடம்பெற்றன. 1997 இல் சிறிது காலம் உள்நாட்டுப் போரில் ஈடுபட்டிருந்த பின்னர் முன்னாள் மார்க்சிய அதிபர் டெனிஸ் நியூவெஸ்சோ (Denis Sassou Nguesso) பதவிக்கு வந்தார்.
# வார்ப்புரு:கல்வி விக்கிவிடுப்பு

<noinclude>
# வார்ப்புரு:கல்வி விக்கிவிடுப்பு

## பயன்பாடு

Place <code>*date you will be back*|*your name*}}</code> into your userpage and/or talk page. If no date is specified, the template will just read "...once the exams are over." If no name is specified, your username will be used.
</noinclude>
# கனவுகள் (திரைப்படம்)

**கனவுகள்**, கனடாவில் தயாரிக்கப்பட்ட திரைப்படங்களில் தரமானது என்று கணிக்கப்பட்ட திரைப்படங்களில் ஒன்று. அப்பன் நடா அவர்களால் தயாரிக்கப்பட்ட இத்திரைப்படத்தில் பி.எஸ். சுதாகர், சாமந்தி கனகராஜா (செந்தில்), சுப்புலட்சுமி காசிநாதன், ஆர்.எஸ்.காசிநாதன், சுரேஸ் ராஜா ஆகியோர் நடித்திருந்தார்கள்.  
படப்பிடிப்பு, படத்தொகுப்பு, இயக்கம் ஆகிய பொறுப்புக்களை ரவி அச்சுதன் ஏற்றிருந்தார்.
# உள்ளம் கவர்ந்தவளே

இந்தியாவில் தயாரான கனேடிய தமிழ்த் திரைப்படங்களின் வரிசையில் **உள்ளம் கவர்ந்தவளே**யும் ஒன்று. 'தமிழ் மகன்' தயாரான பிறகு, பலர் இவ்வாறு இந்தியாவில் அங்குள்ள கலைஞர்களுடன் இணைந்து நடிக்கும் படங்களைத் தயாரிக்கத் தொடங்கினார்கள்.  
அர்விந்த் என்பவர் கதாநாயகனாக நடித்த இத்திரைப்படத்தை தயாரித்தவர் ஜெய்ச்சந்திரன். படத்திற்கான இசையை கபிலேஷ்வர் வழங்கினார். கே.எம்.எஸ். சகாயராஜா இயக்கிய இப்படத்தின் ஒளிப்பதிவினை ஷிவா என்பவர் கவனித்துக் கொண்டார்.
# தீர்ப்பளியுங்கள்

**தீர்ப்பளியுங்கள்**, கனேடியக் கலைஞர்களும், இந்தியக் கலைஞர்களும் பங்குபெற்று இந்தியாவில் தயாரிக்கப்பட்ட நான்காவது திரைப்படம். ஆரம்பத்தில் *துரோகம்* என்று பெயரிடப்பட்டிருந்த இத்திரைப்படம் பின்னர் *தீர்ப்பளியுங்கள்* என்று பெயர் மாற்றம் செய்யப்பட்டது.  
இத்திரைப்படத்தில் தரன், பி.எஸ்.சுதாகர், சித்து ஆகியவர்கள், இந்தியக் கலைஞர்களுடன் நடித்தார்கள்.
இந்திரசித்து இயக்கிய இத்திரைப்படத்தின் படப்பிடிப்பு, படத்தொகுப்பு வேலைகளை ரவி அச்சுதன் கவனித்தார்.
# மஸ்ஜிதுல் ஹராம்

**புனித காபா** அல்லது அல்-மஸ்ஜித் அல்-ஹரம் (**Al-Masjid al-Ḥharām** (**** <small>பொருள்: "புனித இறைஇல்லம்"</small>) பள்ளிவாசல் சவூதி அரேபியாவில் உள்ள மக்கா மாநகரில் அமைந்துள்ள உலகிலேயே பெரிய பள்ளிவாசல் ஆகும். இது காஃபத்துல்லா எனவும் அழைக்கப்படும். உலக இசுலாமியர்களின் முதன்மையான இறை வணக்கத்தலம் ஆகும். உலக இசுலாமியர்கள் அனைவரும் இந்த பள்ளிவாசலை நோக்கியே, இறைவனுக்காக தொழுவது என்பது மரபு. உலகில் முதன் முதலாக இசுலாமியர்களால் இறைவனுக்காக கட்டப்பட்ட ஆலயம் என்ற பெருமை இதற்கு உண்டு. இந்த பள்ளிவாசல் காபாஷரிப் எனவும் அழைக்கப்படுகின்றது. இதன் தற்போதய கட்டமைப்பு உட்புற வெளிப்புற தொழுகை இடங்களையும் உள்ளடக்கி 3,56,800 சதுர மீட்டர்களாகும் (88.2 ஏக்கர்). இதில் 4 மில்லியன் இசுலாமிய ஹஜ் பயணிகள் தங்குவதற்கு இடம் உண்டு. ஹஜ் என்பது உலக அளவில் பக்தர்கள் அதிகமாக கூடும் நிகழ்வுகளில் ஒன்றாகும்.
# மஸ்ஜிதுல் ஹராம்

## வரலாறு:

இந்த பள்ளிவாசல் மனிதகுலம் தோன்றுவதற்கு முன்பே தேவதைகளால் கட்டப்பட்டதாக இஸ்லாமிய பாரம்பரியம் கூறுகிறது. புவியில் தொழுகைக்காக இடம் அமைக்கவேண்டி இறைவன் நினைத்த பொழுது உதித்த சுவர்க்க பூமியின் பெயர் அல்-பயது ல்-மௌமூர் (Arabic: البيت المعمور, "The Worship Place of Angels"). காலப்போக்கில் இயற்கை சீற்றங்களால் அழிந்து போன பள்ளிவாசல் ஒவ்வொருமுறையும் புதுப்பிக்கப்பட்டது. இஸ்லாமிய நம்பிக்கைகளின்படிக்கு இந்த பள்ளிவாசல் இப்ராஹிமால் அவரது மகன் இஸ்மாயில் உதவியுடன் மீண்டும் கட்டப்பட்டது என நம்பப்படுகிறது. கடவுளின் ஆணைப்படி அவர்களிருவரும் பள்ளிவாசலையும் காபாவையும் கட்டினார்கள். காபாவின் கிழக்கு முனையில் சற்று கீழிறங்கி அமைக்கப்பட்டிருக்கும் கருங்கல் (ஹஜார்-உல்-அஸ்வத்) மட்டுமே இப்ராஹிமால் கட்டப்பட்ட பள்ளிவாசலின் மிச்சமாகும். காபா இருக்கும் திசையே உலகின் அனைத்து இஸ்லாமியர்களின் தொழுகை திசை ஆகும். இந்த பாலைவன சோலையின் ஜம்ஜம் நீரூற்றானது கண்டறியப்பட்ட நாளில் இருந்து இன்றுவரை வற்றியதே இல்லை என்று இஸ்லாம் அதன் புகழை விளக்குகிறது.  
இஸ்லாமிய நம்பிக்கையின்படி இஸ்மாயிலின் சரித்திரக் கதையில் அவரது அன்னையும் இப்ராஹிமின் மனைவியுமான ஹாகர், நீரைத்தேடி பள்ளிவாசல் கட்டப்பட்டிருக்கும் இடத்தைச் சுற்றியும் சஃபா மற்றும் மர்வாஃஹ் இடங்களுக்கிடையேயும் ஓடித்திரிந்தார். இதற்கிடையில் கடவுளின் கருணையால் அங்கு ஜம்ஜம் நீரூற்று தோன்றியது. அன்று முதல் அந்த நீரூற்று வற்றாமல் இருப்பதாக நம்பப்படுகிறது. ஹிஜ்ரா முடித்து வெற்றியுடன் மெக்கா திரும்பிய முகம்மதுவும் அவரது மருமகன் அலி இப்ன் அபி தலிப் - உம் காபாவினுள்ளும் புறமும் இருந்த சிலைகளை அகற்றி அந்த இடத்தை சுத்தப்படுத்தினார். அன்று முதல் காபாவில் இஸ்லாமியம் செழித்தது.  
இயற்கையால் சீர்குலைந்த இந்த பள்ளியின் முதன் முதலில் பெரிய அளவில் மேம்படுத்தும் பணியானது 692 இல் நடந்தது. அப்போது தான் பள்ளியின் வெளிப்புற சுவர்கள் எழுப்பப்பட்டு உட்புற கூரைகளில் அலங்காரங்களும் அமைக்கப்பெற்றன. 700களின் இறுதியில் பள்ளிவாயிலின் மரத்தூண்களானது பளிங்குகளாக மாற்றியமைக்கப்பட்டன. மேலும் தொழுகை இடங்களும் விரிவுபடுத்தப்பட்டன. மத்திய கிழக்கு திசை நாடுகளில் இஸ்லாமின் வளர்ச்சியும் புனித பயணம் மேற்கொள்ளும் இஸ்லாமியர்களின் கணக்கிலடங்கா வருகைகளும் மெக்காவை மேலும் வளப்படுத்தியது. மேலும் பள்ளியானது 1570இல் சுல்தான் சலீம் ஈயின் ஆஸ்தான கட்டிட வல்லுனரால் கூரைகள் புதிதாக நிர்மாணிக்கப்பட்டன. அதன் பின் பலமுறை இந்த பள்ளிவாசல் பல கட்டுமான மாற்றங்களை சந்தித்திருந்தாலும் 1570ஆம் ஆண்டு தான் கடைசியாக இந்த பள்ளிவாசல் பெரிய அளவில் சீரமைக்கப்பட்டதாக சவுதி அரசாங்கம் அதிகாரபூர்வமாக தெரிவித்தது. அதன் பின்பு கிட்டத்தட்ட மூன்று நூற்றாண்டுகள் இந்தப் பள்ளிவாசல் எந்த விதமான சீரமைப்பிற்கும் உட்படாமல் நிலைத்து நிற்கின்றது.
# மஸ்ஜிதுல் ஹராம்

## சிறப்பு

இதில் ஒரே நேரத்தில் 8,20,000 பேர் தொழுகை நடத்த முடியும்.
# இராமலிங்க சுவாமிகள்

1. REDIRECT இராமலிங்க அடிகள்  
இராமலிங்க அடிகள் அல்லது வள்ளளார் அல்லது திரு அருட்பிரகாச வள்ளளார் அவர்கள் 1823 ஆம் ஆண்டு அக்டோபர் மாதம் 5 ஆம் நாள் இராமையா பிள்ளை சின்னம்மையார் என்ற தம்பதியாருக்கு ஐந்தாவது மகவாக சிதம்பரம் அருகே உள்ள மேட்டுக்குப்பம் என்ற ஊரில் பிறந்தார். சிறுவயதில் இருந்தே இறைவனால் ஆட்கொள்ளப்பெற்று பல நூற்றுக் கணக்கான அருட்பாடல்களை அருளினார்கள். அவ்வாறு நமக்காக அருளிய பாடல்களே திருவருட்பா என்று போற்றப் படுகிறது. இவர் ஜீவ சமாதி அடைந்த வடலூரில் கோவில் ஒன்று எழுப்பப்பட்டுள்ளது.  
"சத்திய தரும சாலை"  
உயிர் பலியை முற்றாக வெறுத்த இவர் எல்லா உயிர்களிடத்திலும் அன்பு செலுத்த வேன்டும் என்று வலியிறுத்தினார். மக்கள் பசியில் வாடுவதை கன்ட இராமலிங்க அடிகள் அவர்களின் பசியைப் போக்க வடலுரில் சத்திய தரும சாலையை உருவாக்கினார். அவர் உருவாக்கிய சத்திய தரும சாலை இண்றளவும் பசித்தோர்க்கு உணவளித்து வருகிறது.  
"சமரச சுத்த சன்மார்க்க சங்கம்"  
அன்று முதல் இன்று வரை மனிதன் பல வழிகளிலே தெய்வங்களை தேடினான். பல தெய்வங்களை வணங்கிணான், வணங்கிக் கொண்டும்முள்ளான். இப்படி மனிதன் பல பல தெய்வங்களை தேடி . வனங்கி முடிவில் தெய்வத்தின் நிலையறியாது மாண்டுபோனன். இப்படி இருட்டுலகில் மடிந்து கொண்டுருக்கும் மனிதனை ஒளி நெறி பெற்றிட வள்ளல் பெருமானால் எற்படுத்தியதே சுத்த சன்மார்க்கம் ஆகும்.மனிதனை துன்பத்தில் இருந்து மீட்டு ஜீவகாருண்ய வழி நடத்தி மனிதனுக்கு தெய்வநிலையை அடையச் செய்விப்பதே சுத்த சன்மார்க்கத்தின் முக்கிய நோக்குமாகும்  
வடலூரில் இராமலிங்க அடிகள் இறைவனை சென்றடைந்த நாளை ஆன்டு தோறும் தைப்பூச திருநாளாக கொன்டாடுகிறார்கள். இது தவிர ஒவ்வொரு மாதம் அம்மாவாசை அன்று மாத பூசை கொன்டாடப்படுகிறது.
# 1873

**1873** (**MDCCCLXXIII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் திங்கட்கிழமையில் ஆரம்பமான ஒரு ஆண்டு ஆகும்.
# 1873

## நிகழ்வுகள்

- ஜனவரி 1 - ஜப்பான் கிரெகோரியின் நாட்காட்டியை அறிமுகபடுத்தியது.
- பெப்ரவரி - யாழ்ப்பாணத்தில் கத்தோலிக்க அச்சகம் அமைக்கப்பட்டது.
- பெப்ரவரி 11 - ஸ்பானிய உயர் நீதிமன்றம் (Cortes) முதலாம் அமெடியஸ் மன்னனை பதவி விலக்கி ஸ்பெயின் நாட்டைக் குடியரசாக அறிவித்தது.
- பெப்ரவரி 12 - எமிலியோ காஸ்டெல்லார் ஸ்பெயினின் புதிய குடியரசின் பிரதமராக ஆனார்.
- மார்ச் 1 - நியூயோர்க்கின் ரெமிங்டன் அண்ட் சன்ஸ் முதலாவது தட்டச்சியந்திரத்தை அறிமுகப்படுத்தினர்.
- ஏப்ரல் 1 - RMS அட்லாண்டிக் என்ற பிரித்தானிய நீராவிக் கப்பல் கனடாவின் நொவா ஸ்கோஷியாவில் மூழ்கியதில் 547 பேர் கொல்லப்பட்டனர்.
- ஜூன் 9 - இரு வாரங்களுக்கு முன்னர் திறந்து வைக்கப்பட்ட லண்டன் அலெக்சாண்ட்ரா அரண்மனை தீயினால் அழிந்தது.
- ஆகஸ்ட் 12 - ரஷ்யப் பேரரசுக்கும் கீவா கானேட்டுக்கும் இடையில் ஏற்பட்ட அமைதி ஒப்பந்தத்தின்படி *கீவா கானேட்* ரஷ்யப் பேரரசின் கீழ் வந்தது.
- செப்டம்பர் 6 - இலங்கையில் புதிதாக வடமத்திய மாகாணம் அமைக்கப்பட்டு, மொத்தம் இலங்கையின் மாகாணங்கள் ஏழாக அதிகரிக்கப்பட்டது. ஜே. இ. டிக்சன் அதன் முதலாவது அரச அதிபர் (GA) ஆனார்.
- நவம்பர் 17 - பெஸ்ட், பூடா, மற்றும் ஓபுடா ஆகிய நகரங்கள் இணைக்கப்பட்ட புடாபெஸ்ட் நகரம் ஹங்கேரியின் தலைநகராக்கப்பட்டது.
# 1873

## தேதி அறியப்படாதவை

- அடிமைகளை வைத்து வியாபாரம் செய்ததற்காக கானாவின் மன்னன் கோஃபி கரிகாரி மீது ஐக்கிய இராச்சியம் போரை அறிவித்தது. ஜூலையில் போர் முடிவுக்குவந்தது. ஐக்கிய இராச்சியம் கோல்ட் கோஸ்ட் குடியேற்ற நாட்டை அமைத்தது.
- டிடிரி (DDT) முதற்தடவையாகத் தொகுக்கப்பட்டது.
# 1873

## பிறப்புகள்

- பிப்ரவரி 9 - பம்மல் சம்பந்த முதலியார், நாடக ஆசிரியர் (இ. 1967)
# ரீமா சென்

**ரீமா சென்** இந்திய திரைப்பட நடிகையும் மாடல் அழகியுமாவார். முதலாவதாக தெலுங்குத் திரைப்படங்கள் இரண்டில் நடித்தார். மின்னலே திரைப்படம் மூலம் தமிழ்த் திரைப்படத்துறைக்கு அறிமுகமானார். தெலுங்கு, தமிழ் திரைப்படங்களுக்கு மேலதிகமாக இந்தி, வங்காள மொழித் திரைப்படங்களிலும் நடித்துள்ளார்.  
இவர் 2012ஆம் ஆண்டு மும்பை தொழிலதிபரான ஷிவ் கரன்சிங் எப்வரை மணந்தார். இந்த இணையருக்கு ருத்ரவீர் சிங் என்ற மகன் உள்ளார்.
# பெரிஞ்சான்குட்டி ஆறு

**பெரிஞ்சான்குட்டி ஆறு** கேரள மாநிலத்தில் பாயும் ஒரு ஆறு. இது கேரளத்திலேயே நீளமான ஆறான பெரியாற்றின் துணையாறும் ஆகும்.
# பெரிஞ்சான்குட்டி ஆறு

## மேலும் பார்க்க

- பெரியாறு - முதன்மை ஆறு.
# பெரிஞ்சான்குட்டி ஆறு

## பெரியாற்றின் மற்ற துணையாறுகள்

- முதிரப்புழா ஆறு
- முல்லையாறு
- செறுதோணி
- இடமலயாறு
# புன்னப்புழா

**புன்னப்புழா** (மலையாளம்:**പുന്നപ്പുഴ**) கேரள மாநிலத்தில் பாயும் கரிம்புழாவின் துணையாறு. கரிம்புழா சாலியாற்றின் துணையாறுகளுள் மிகவும் பெரியது. புன்னப்புழா தமிழ்நாட்டில் பாயும் போது பாண்டியாறு என அழைக்கப்படுகிறது.  
இதன் ஒரு கிளை முக்கூர்த்தி தேசியப்பூங்காவின் வடபகுதியிலும் மற்றோர் கிளை தமிழ்நாட்டின் நீலகிரியில் உள்ள கூடலூரிலும் தோன்றுகின்றன. இவ்விரு கிளைகளும் கூடலூருக்கு தென்மேற்கே 5 கிலோமீட்டர் தொலைவில் கூடுகின்றன. இந்த ஆறு இடக்கரை என்ற இடத்தை அடையும் போது மருதப்புழா இதனுடன் சேர்கிறது. பின்னர் இது கரிம்புழா ஆற்றுடன் கூடி முடிவடைகிறது.  
சுங்கத்தரை, இடக்கரை ஆகியன இவ்வாற்றின் கரையில் அமைந்துள்ள குறிப்பிடத்தக்க ஊர்களாகும்.
# துப்பாண்டிப்புழா

**துப்பாண்டிப்புழா** தென்னிந்தியாவின் கேரள மாநிலத்தில் ஓடும் ஓர்ஆறு. இது தூதப்புழாவின் துணையாறுகளுள் ஒன்று. இது பாலக்காடு மாவட்டத்தில் பாய்ந்து வளம் சேர்க்கிறது. இது பிலந்தோல் ஆறு எனவும் அழைக்கப்படுகிறது. பள்ளிப்புரம் என்ற இடத்தில் இது தூதப்புழாவுடன் கலக்கிறது.
# துப்பாண்டிப்புழா

## மேலும் பார்க்க

- பாரதப்புழா - முதன்மை ஆறு
- தூதப்புழா - பாரதப்புழாவின் முக்கியமான துணையாறுகளுள் ஒன்று.
# துப்பாண்டிப்புழா

## தூதப்புழாவின் துணையாறுகள்

- குந்திப்புழா
- காஞ்சிரப்புழா
- அம்பன்கடவு
- துப்பாண்டிப்புழா
# காரட் (அலகு)

**காரட்** என்பது தங்கம் மற்றும் வைரத்தின் தரத்தை அளப்பதற்கான அலகு ஆகும். தங்கத்தின் நிறையை அளக்க கிராமே பயன்படுகிறது. ஒரு கிராமில் 1/5 அல்லது 200 மிகி ஒரு காரட் ஆகும்.
# காரட் (அலகு)

## சொற் பிறப்பியல்

carob என்ற மரத்தின்(Ceratonia siliqua - carob tree) விதை மாறாத எடை உடையது ஆகும்.[http://journals.royalsociety.org/content/15p3746800886851/ ] இதிலிருந்து வந்த அரபிச் சொல்லானخروب "kharūb"
என்பதிலிருந்து, காரட் என்ற சொல் பிறந்தது. பெரும்பாலான நாடுகளில் இச்சொல் பயன் படுகிறது. k என்ற ஆங்கில எழுத்தில் சுருக்கமாக குறிக்கப் படுகிறது.
# காரட் (அலகு)

## சொற் பிறப்பியல்

### எடுத்துக்காட்டுகள்

18k,22k, 24k
# ரைசின்

**ரைசின்** என்னும் புரதப் பொருள், ஆமணக்கம் விதையில் இருந்து பெறப்படும் ஒரு வகை நச்சுப்பொருள் ஆகும்.  
ரைசினை, சுவாசத்தோடு உள்ளிழுப்பதன் மூலம், ஊசியினால் செலுத்துவதன் மூலம், அல்லது வாய் வழியாக உட்கொள்வதன் மூலம் அது புரதத் தொகுப்பைப் (protein synthesis) பாதிக்கிறது. ரைசின், சயனைட்டிலும் 6,000 மடங்கும், கட்டுவிரியன், கண்ணாடி விரியன் போன்ற கிலுகிலுப்பை என்னும் நச்சுப் பாம்பின் நஞ்சிலும் 12,000 மடங்கும் கூடிய நச்சுத்தன்மை கொண்டதாகும். இந்த நஞ்சை முறிப்பதற்கான மருந்துகள் இன்னும் கண்டுபிடிக்கப்படவில்லை. ஆனால் அமெரிக்கப் படையினர் இதற்குத் தடுப்பு மருந்து ஒன்றை உருவாக்கி உள்ளதாகக் கூறப்படுகின்றது. இந் நஞ்சிலிருந்து பிழைத்துக் கொள்பவர்களின், உறுப்புக்களில் நீண்டநாள் பாதிப்புகள் ஏற்படலாம் எனச் சொல்லப்படுகிறது. ரைசின் தீவிரமான வயிற்றோட்டத்தை ஏற்படுத்தி, அதனால் பாதிக்கப்படுபவர்கள் அதிர்ச்சியினால் இறக்கும் நிலை ஏற்படலாம்.  
ஆமணக்கு விதைகளை உட்கொண்டு இறப்பது மிகவும் அரிது. எட்டுக் காய்களில் அடங்கியுள்ள விதைகளில், வளர்ந்த ஒருவரைப் பாதிக்கக்கூடிய அளவு பிசின் எனும் நச்சுப் பொருள் இருப்பதாகக் கருதப்படுகின்றது. இந்த நஞ்சுக்கு மருத்துவம் இதுவரை கண்டறியப்படவில்லை.  
எலிகளுக்கு சராசரியாக மரண அளவு ஊசி மூலம் செலுத்தினால் ஒரு கிலோ உடல் நிறைக்கு சுமார் 22 மைக்ரோகிராம் ஆகும். ரிசினுக்கு வாய்வழியாக எடுத்து கொண்டால் மிகவும் குறைவான நச்சுத்தன்மை வாய்ந்தது. மனிதர்களில் மதிப்பிடப்பட்ட மரண அளவு ஒரு கிலோ உடல் நிறைக்கு தோராயமாக ஒரு மில்லிகிராம் ஆகும்.  
ரிசின் ஒரு டாக்ஸால்புமின் ஆகும், இது முதலில் லெக்டினாலஜியின் நிறுவனர் பீட்டர் ஹெர்மன் ஸ்டில்மார்க்கால் விவரிக்கப்பட்டது. ரிசின் வேதியியல் ரீதியாக ராபினுக்கு ஒத்திருக்க கூடியது.
# ரைசின்

## நச்சுத்தன்மை

ஆமணக்கு விதைகள்  
ரைசின் உள்ளிழுக்கப்பட்டாலோ, ஊசி போட்டாலோ அல்லது உட்கொண்டாலோ மிகவும் நச்சுத்தன்மை வாய்ந்தது. தூசி கண்களில் பட்டாலோ அல்லது சேதமடைந்த தோல் வழியாக உறிஞ்சப்பட்டாலோ அது நச்சுத்தன்மையுடையதாக மாறலாம். புரதத் தொகுப்பைத் தடுப்பதன் மூலம் இது ஒரு நச்சுப் பொருளாகச் செயல்படுகிறது. ரைசின் பெப்டிடேஸ்களால் செரிமானத்திற்கு எதிர்ப்புத் தெரிவிக்கிறது, ஆனால் ஊடுருவாது. உட்கொள்வதன் மூலம், ரைசினின் நோயியல் பெரும்பாலும் இரைப்பைக் குழாயில் மட்டுமே கட்டுப்படுத்தப்படுகிறது, அங்கு அது சளிச்சவ்வு காயங்களை ஏற்படுத்தக்கூடும். பொருத்தமான சிகிச்சையுடன், பெரும்பாலான நோயாளிகள் நல்ல குணமடைவார்கள்.
# இருபடிச் சேர்மம்

இருபடிச் சேர்மங்கள் பொதுவாக ஆவி நிலையிலேயே காணப்படுகின்றன.]]
என்பது எதிலீன் கிளைக்கோலின் ஒரு இருபடிச் சேர்மம் ஆகும்.]]  
**இருபடிச் சேர்மம்** (*dimers*) என்பது வேதியியலில், இரண்டு ஒரே மாதிரியான துணை அலகுகள் அல்லது ஒருபடிச் சேர்மங்கள் இணைந்து இருக்கும் ஒரு மூலக்கூறு ஆகும்.
# இருபடிச் சேர்மம்

## வேதியியல்

இருபடிச் சேர்மத்தில் உள்ள மூலக்கூறுகள், இணைப் பிணைப்பை (covalent bonds) அல்லது ஐதரசன் பிணைப்புப் (hydrogen bonds) போன்ற வலுக்குறைந்த பிணைப்புக்களைக் கொண்டவை.
# திரைப்படத் தொகுப்பு

**படத்தொகுப்பு** என்பது திரைப்பட உருவாக்கத்தில் முக்கியமான ஒரு செயற்பாடு ஆகும். இது ஒன்றுக்கு மேற்பட்ட காட்சிகளை இணைத்தல் மீண்டும் அவற்றை ஒன்றுடன் ஒன்று உரிய முறையில் இணைத்து முழுத் திரைப்படத்தை உருவாக்குதல் என்பவற்றை உள்ளடக்கியதாகும்.  
படத்தொகுப்பு என்பது திரைப்படத்துக்கே உரிய தனித்துவமான செயற்பாடாகும். இது திரைப்படக் கலையை நிழற்படக்கலை, நாடகம், நடனம், எழுத்து போன்ற பிற கலைகளினின்றும் வேறுபடுத்துகிறது. வெறுமனே, காட்சிகளை ஒன்றுடன் ஒன்று ஒட்டுவதோ அல்லது சிலவற்றை வெட்டி நீக்குவதோ மட்டும் படத்தொகுப்பு ஆகிவிடுவது இல்லை. ஆனால் படத்தொகுப்பு ஒரு திரைப்படத்தை வெற்றி பெறவோ அல்லது தோல்வி அடையவோ செய்யக்கூடிய ஒரு கலையாகும். ஒரு படத்தொகுப்பாளர் படிமங்கள், கதை, இசை, இசைவு, வேகம், நடிப்பு போன்ற பல விடயங்களைக் கையாளுகிறார். படத்தொகுப்பின்போது அதனை மீள இயக்குவதுடன், சில சமயங்களில் அதனைத் திரும்ப எழுதுகிறார் என்றும் சொல்லலாம். படத்துண்டுகளை ஒழுங்கு படுத்துவதற்கு இருக்கக்கூடிய எண்ணற்ற வழிகளைப் பயன்படுத்தி ஆக்கபூர்வமான, ஒருங்கிணைந்த, முழுமை கொண்ட ஒரு திரைப்படத்தைக் கொடுப்பதில் பெரும்பங்கு படத்தொகுப்பாளருக்கு உண்டு.
# 1897

: பிராம் ஸ்டோக்கரின் டிறாக்குலா நூல்]]
**1897** (**MDCCCXCVII**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு ஆண்டு ஆகும்.
# 1897

## நிகழ்வுகள்

- ஜனவரி 4 - பெனினில் பிரித்தானியப் படை ஒன்று தாக்குதலுக்கு உள்ளானது. இது பின்னர் பெனினின் மீது பிரித்தானியரின் தாக்குதலுக்கு வழிகோலியது.
- ஜனவரி 24 - சுவாமி விவேகானந்தர் சிக்காகோவிலிருந்து நாடு திரும்பும் வழியில் யாழ்ப்பாணம் வருகை தந்தார். யாழ் இந்துக் கல்லூரியில் பிரமாண்டமான வரவேற்பு அளிக்கப்பட்டது.
- பெப்ரவரி 2 - பென்சில்வேனியாவின் தலைநகர் ஹரிஸ்பேர்க் தீயினால் அழிந்தது.
- பெப்ரவரி 9 - பெனினின் மீது பிரித்தானியர் தாக்குதலை ஆரம்பித்தனர்.
- பெப்ரவரி 10 - மடகஸ்காரில் மதச் சுதந்திரம் அறிவிக்கப்பட்டது.
- மார்ச் 11 - எரிவெள்ளி ஒன்று அமெரிக்காவின் மேற்கு வேர்ஜினியாவில் வீழ்ந்து வெடித்ததில் பலத்த சேதம் ஏற்பட்டது.
- மே 18 - அயர்லாந்து எழுத்தாளர் பிராம் ஸ்டோக்கர் எழுதிய டிறாக்குலா புதினம் வெளியிடப்பட்டது.
- மே 19 - அயர்லாந்து எழுத்தாளர் ஒஸ்கார் வைல்ட் சிறையிலிருந்து விடுதலை பெற்றார்.
- ஆகஸ்ட் 30 - மடகஸ்காரில் அம்பிக்கி நகரை பிரான்ஸ் கைப்பற்றியது.
- செப்டம்பர் 1 - வட அமெரிக்காவின் முதலாவது சுரங்கத் தொடருந்துப் பாதை பொஸ்டனில் ஆரம்பிக்கப்பட்டது.
- செப்டம்பர் 11 - எதியோப்பியாவின் மன்னர் இரண்டாம் மெனெலிக்கின் தளபதிகள் பல மாதத் தேடுதலின் பின்னர் காஃபா பேரரசின் கடைசி மன்னன் காக்கி செரோச்சோவைப் பிடித்தனர். காஃபா பேரரசு முடிவுக்கு வந்தது.
- செப்டம்பர் 20 - கிரேக்கமும் துருக்கியும் அமைதி ஒப்பந்தத்தில் கைச்சாத்திட்டனர்.
# 1897

## தேதி அறியப்படாதவை

- *computer* கணினி என்ற சொல் முதற் தடவையாக பயன்பாட்டுக்கு வந்தது.
- இலத்திரன் ஜெ. ஜெ. தாம்சன் என்பவரால் கண்டுபிடிக்கப்பட்டது.
- வைத்திய விசாரணி என்ற மாத இதழ் யாழ்ப்பாணத்தில் இருந்து ஆ. முத்துத்தம்பிப்பிள்ளை என்பவாரால் வெளியிடப்பட்டது.
- சென்னையில் முதல் நகரும் படக்காட்சி திரையிடப்பட்டது.
- கோணேஸ்வரா இந்துக்கல்லூரி திருகோணமலையில் ஆரம்பிக்கப்பட்டது.
# 1897

## பிறப்புகள்

- ஜனவரி 23 - சுபாஷ் சந்திர போஸ், இந்திய சுதந்திரப் போராட்ட வீரர் (இ. 1945)
- பெப்ரவரி 8 - ஜாகீர் உசேன், இந்தியாவின் மூன்றாவது குடியரசுத் தலைவர் (இ. 1969)
- மே 11 - சுத்தானந்த பாரதியார், கவியோகி (இ. 1990)
- மே 11 - ஜார்ஜ் பீட்டர் மர்டாக், மானிடவியலாளர் (இ. 1985)
- ஆகஸ்ட் 11 - எனிட் பிளைட்டன், எழுத்தாளர் (இ. 1968)
- செப்டம்பர் 17 - வில்லியம் கொபல்லாவ, இலங்கையின் ஆளுநர், முதலாவது ஜனாதிபதி (இ. 1981)
- அக்டோபர் 9 - எம். பக்தவத்சலம், தமிழ்நாட்டின் முன்னாள் முதலமைச்சர் (இ. 1987)
- அக்டோபர் 15 - முடிகொண்டான் வெங்கடராம ஐயர், கருநாடக இசைக் கலைஞர் (இ. செப்டம்பர் 13 1975)
# 1897

## இறப்புகள்

- ஏப்ரல் 26 - பெ. சுந்தரம் பிள்ளை, எழுத்தாளர் (பி. 1855)
- மார்ச் 15 - ஜேம்ஸ் சில்வெஸ்டர், கணிதவியலர் (பி. 1814)
# புவேர்ட்டோ ரிக்கோ விடுதலைக் கட்சி

**புவேர்ட்டோ ரிக்கோ விடுதலைக் கட்சி** (*Puerto Rican Independence Party*, ஸ்பானிய மொழி: *Partido Independentista Puertorriqueño*, **PIP**) என்பது புவேர்ட்டோ ரிக்கோ நாட்டின் ஓர் அரசியல் கட்சியாகும். இது ஐக்கிய அமெரிக்காவிலிருந்து புவேர்ட்டோ ரிக்கோ நாட்டின் விடுதலைக்காகப் போராடி வருகிறது. புவேர்ட்டோ ரிக்கோவில் உள்ள மூன்று பெரும் அரசியல் கட்சிகளில் இதுவும் ஒன்றாகும். அத்துடன் பதிவு செய்யப்பட்ட அரசியல் கட்சிகளில் இது இரண்டாவது பழமையானதுமாகும்,.
# புவேர்ட்டோ ரிக்கோ விடுதலைக் கட்சி

## வரலாறு

இக்கட்சி அக்டோபர் 20, 1946 இல் கில்பேர்ட்டோ டெ கிராசியா என்பவரால் ஆரம்பிக்கப்பட்டது. நாட்டின் விடுதலையை வேண்டி ஆரம்பிக்கப்பட்ட *பிரபல்யமான மக்களாட்சிக் கட்சி* பின்னர் விடுதலைக் கோரிக்கையை விட்டுக் கொடுத்தமையால் கிராசியா புதிய கட்சியை ஆரம்பித்ததாகக் குறிப்பிட்டுள்ளார்.
# படிமம்:PIP logo.gif

## Fair use for புவேர்ட்டோ ரிக்கோ விடுதலைக் கட்சி

Though this image is subject to copyright, I feel its use is covered by the U.S. fair use laws because:
- The image is only being used for informational purposes.
- The image adds significantly to the புவேர்ட்டோ ரிக்கோ விடுதலைக் கட்சி article because it is used to identify the subject of the article.
- No free equivalent is available or could be created since this is a copyrighted logo.
# மலையேற்றம்

**மலையேற்றம்** (*Mountaineering*) என்பது விளையாட்டு, பொழுதுபோக்கு அல்லது தொழிலாக மலைகளில் பயணித்தலாகும். மலையேற்றத்தின் போது பயணிக்கும் பாதை பாறைகள், வெண்பனி அல்லது பனிக்கட்டியின் மேலானதாக இருப்பதைப் பொறுத்து 3 வகைகளாகப் பிரிக்கலாம். உடல் வலுவும் நுட்பமும் அனுபவமும் மலையேற்றத்துக்கு இன்றியமையாதன. உலகின் மிக உயர்ந்த சிகரமாகிய எவரெஸ்ட்டின் உச்சியேறியவர்கள் நியூசிலாந்தின் சர் எட்மண்ட் ஹில்லரி மற்றும் திபெத்தின் டென்சிங் நோர்கே ஆகியோர்.
# ஆயிரத்தில் ஒருவன்

**ஆயிரத்தில் ஒருவன்** என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.  
- ஆயிரத்தில் ஒருவன் (1965 திரைப்படம்)
- ஆயிரத்தில் ஒருவன் (2009 மலையாளத் திரைப்படம்)
- ஆயிரத்தில் ஒருவன் (2010 திரைப்படம்)
# ஆயிரத்தில் ஒருவன் (2010 திரைப்படம்)

***ஆயிரத்தில் ஒருவன்*** (*Aayirathil Oruvan*) செல்வராகவன் இயக்கத்தில் கார்த்திக் சிவகுமார், ரீமா சென் ஆகியோர் முக்கிய பாத்திரம் ஏற்று நடிக்க 2010 ஆம் ஆண்டு சனவரி மாதம் 13-ம் தேதி வெளிவந்த தமிழ்த் திரைப்படமாகும். இதில் பார்த்திபன், ஆண்ட்ரியா ஜெரமையா ஆகியோர் கௌரவ வேடங்களில் நடித்துள்ளனர். கதை, திரைக் கதை என்பனவும் இயக்குனரே ஏற்றுள்ளார். இத்திரைப்படத்துக்கு ஜி. வி. பிரகாஷ் குமார் இசையமைத்துள்ளார். இது *யுகானிகி ஒக்கடு* என்ற பெயரில் தெலுங்கில் மொழிமாற்றம் செய்யப்பட்டு வெளியிடப்பட்டு வெற்றியும் பெற்றது.
# ஆயிரத்தில் ஒருவன் (2010 திரைப்படம்)

## கதை

கி.பி. 1279 இல் கதை தொடங்குகிறது. சோழர் ஆட்சியின் கடைசிக்கட்டம். பாண்டியர் சோழரோடு போரிட்டு, பாண்டியரின் குலதெய்வச் சிலையையும், ஒரு சோழ இளவரசனையும் வியட்னாம் அருகிலுள்ள ஒரு தீவுக்கு அனுப்பி வைத்தார்களாம். அதைத் தேடி செல்லும் தொல்பொருளாய்வாளர் அன்ரியாவின் அப்பா. சென்ற இடத்தில் காணாமல் போய்விடவே அங்கே அவரைத் தேடி செல்லும் குழுவில் இடம்பெறுகிறார்கள் ரீமாசென் மற்றும் அன்ரியா. மூட்டை தூக்குபவர் கார்த்தி. ஒரு வகையாக தீவை சென்றடைகிறார்கள். அங்கே தம் இளவரசனின் பாதுகாப்பைக் கருதி சோழர் செய்து வைத்துவிட்டுப் போன பொறிகள் இவர்கள் பயணத்தை கடினமாகவும், ஆபத்து மிக்கதாகவும் ஆக்குகிறது. பழங்குடியினர், காவல் வீரர்கள், பாம்புகள், மணலுள் மறைந்திருக்கும் பொறிக்கதவுகள் என பொறிகள் ஏராளம். இவைகளைத் தாண்டி உள்ளே சென்றவர்கள் கார்த்திக், ரீமா, அன்ட்ரியா மேலும் சிலரே. இதில் முதல் மூவரும், குழுவை விட்டு தொலைவில் வந்து சோழர்களின் சிதையுண்ட நகரைக் காண்கின்றனர். பின்னர் சோழரையும் காண்கின்றனர். அடியோடு அழிந்து விட்டதாகக் கருதப்பட்ட சோழர் வந்த இடத்தில் நகரமைத்து வாழ்ந்திருப்பதாக காட்டப்படுகிறது. ஆயினும் முன்னிருந்த செல்வ வளம் குன்றி, பண்பாட்டுக் கூறுகளைப் பெரும்பாலும் இழந்தவர்களாகவே காட்டப்படுகின்றனர். தற்கால தமிழ் புரியாமையால், அவர்கள் மூவரையும் கொல்லும் தறுவாயில் ரீமாசென் பேச தொடங்குகிறார். பாண்டிய அரச குடும்பத்தின் எச்சங்களே ரீமாசென், அவருடன் வந்த இராணுவ அதிகாரி, ஓர் அமைச்சர் உள்ளிட்ட எண்வர் கொண்ட குழு. தம் குலதெய்வச் சிலையை மீட்க வந்த அவர், சோழரை கூண்டோடு அழிக்க மனத்தில் சூளுரை எடுத்துக் கொள்கிறார். தன்னைச் சோழனை மணம் முடித்து, தாய்த்தேசம் அழைத்து வரும்படி சொன்னதாகப் பொய் சொல்கிறார். சிறுவயதிலிருந்தே அவர் பெற்றோர் பாண்டியராகவே வளர்த்தமையும், தம் குலதெய்வ சிலையை மீட்க வேண்டியது இன்றியமையாததென்பதையும் வளர்த்தமையையும் நினைவுகூர்கிறார். இதனாலேயே, ரீமாவால், சோழர் தமிழ் பேச முடிந்தது. சிறைக் கைதிகளுக்கான தண்டனையிலிருந்து தப்பித்துக்கொள்ளும் கார்த்திக் சோழன் மதிப்பைப் பெறுகிறார். பின் ரீமாசென் கெட்டவள் என்றறியும் போது காலம் கடந்துவிட்டது. இதுகாலும், சோழர் ஒரு தூதுவன் வந்து தம்மை மீட்பான் என முன்னோர் சுவரில் தீட்டி வைத்திருந்த சித்திரத்தில் இருந்தே தெரிந்து கொண்டனர். அதில் உள்ளது போலவே, கார்த்திக் வந்து இளவரசனை தூக்கும் போது, மாரி பொழிகிறது. சோழருக்கெதிராக படை தொடுக்கின்றனர். கவண் முதலிய பழைய உத்திகளைக் கையாளும் சோழர் படை, ரீமாசென் தண்ணீரில் கலந்துவிட்டுச் சென்ற மருந்தால் படைவீரர் விழவும், புது ஆயுதங்களுக்கு தாக்குபிடிக்காமையாலும் சிறைபிடிக்கப்படுகின்றனர். ஓவியத்தில் காட்டப்பட்டது போலவே கார்த்திக் சோழ இளவரசனுடன் விரைகிறார்.
# பிரிவோம் சந்திப்போம்

***பிரிவோம் சந்திப்போம்*** கரு பழனியப்பன் இயக்கத்தில் சேரன், சினேகா முக்கிய வேடங்களில் நடிக்க 2008 ஆம் ஆண்டு ஜனவரி 14 வெளியான தமிழ்த் திரைப்படமாகும். காரைக்குடியில் உள்ள நாட்டுக்கோட்டைச் செட்டியார் சமுதாயத்தின் கூட்டுக் குடும்பம் ஒன்றில் புதிதாக மணமானவர் இருவரின் கதையை இப்படம் சித்திரிக்கிறது.
# பிரிவோம் சந்திப்போம்

## கதைச்சுருக்கம்

இக்கதை சாலாவைச்(சினேகா) சுற்றி பின்னப்பட்டுள்ளது. தனது வீட்டில் ஒரே பிள்ளையான சாலா பட்டப்படிப்பை முடித்து கூட்டுக்குடும்பம் ஒன்றில் வசிக்கும் ஒருவரை மணக்கிறார். கூட்டுக்குடும்பத்தில் இருந்துவிட்டு தனிக்குடித்தனம் போகும் சாலாவை தனிமை வாட்டுகிறது. இத்தனிமையைப் பயன்படுத்தி இயக்குநர் தமிழர் வாழ்வு முறைப்பற்றி விளக்குகிறார்.
# பிரிவோம் சந்திப்போம்

## விமர்சனம்

ஆனந்த விகடன் வார இதழில் எழுதிய விமர்சனத்தில் "குதூகலக் கூட்டுக் குடும்பத்தின் இனிமை நாடி வந்தவளை, தனிக் குடித்தனத் தனிமை வாட்டியெடுத்தால் என்ன ஆகும்? ... இது ... பிரியமான சந்திப்பு!" என்று எழுதி மதிப்பெண்களை வழங்கினர்.
# பழனி தண்டாயுதபாணி சுவாமி கோயில்

**பழனி தண்டாயுதபாணி சுவாமி கோயில்** அல்லது **பழநி முருகன் கோவில்** (*Dhandayuthapani Swamy Temple*) என்பது முருகனது சிறப்புடைய கோவில்களில் ஒன்றாகும். தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது. இது தமிழ்நாட்டில், மதுரையில் இருந்து 115 கி. மீ. மேற்கே உள்ள பழனியில் அமைந்துள்ளது. இங்குள்ள முருகன் சிலை போகர் எனும் சித்தரால் உருவாக்கப்பட்டது. முருகனது கோவில் குன்றின் உச்சியில் அமைந்துள்ளது. இது முருகனின் அறுபடைவீடுகளில் ஒன்றாகும்.  
இக்கோவிலுக்கு வி.வி.சி.ஆர். முருகேச முதலியார் என்பவர் தேவஸ்தான கல்லூரிக்கு இலவச இடம், தங்கத் தேர், வைரவேல், தங்க மயில் வாகனம், விஞ்ச் மின் இழுவை வாகனம் ஆகியவற்றை நன்கொடையாகச் செய்து கொடுத்தார்.
# பழனி தண்டாயுதபாணி சுவாமி கோயில்

## தொன்மம்

ஒருநாள் நாரதர் மிக அரிதாகக் கிடைத்த ஞானப்பழத்தைப் பரமசிவனுக்கு படைப்பதற்காகக் கொண்டு வந்தார். அப்பொழுது அருகிலிருந்த உமையாள் அந்தப் பழத்தைத் தன் குமாரர்களான குமரனுக்கும், விநாயகனுக்கும் பகிர்ந்து கொடுக்க விரும்பினாள். ஆனால் பரமசிவனோ பழத்தைப் பகிர்ந்தால் அதன் தனித்தன்மை போய்விடும் எனக்கூறித் தன் மைந்தர்கள் இருவருக்கும் ஒரு போட்டியை அறிவித்தார் அதில் உலகத்தை யார் முதலில் சுற்றிவருகிறார்களோ அவர்களுக்கே அந்த ஞானப்பழம் பரிசாகக் கிடைக்கும் என அறிவித்தார். குமரனோ தனது மயில் வாகனத்தில் ஏறிச் சுழலும் உலகத்தைச் சுற்றி வந்தார். விநாயகனோ தன் பெற்றோரை உலகமாகக் கருதி அவர்களைச் சுற்றிவந்து ஞானப்பழத்தை வென்றார். இதனால் ஏமாற்றமடைந்த குமரன் அனைத்தையும் துறந்து பழனி மலையில் குடியேறினார். அன்றிலிருந்து அவர் நின்ற இடம் "பழம் நீ " (பழனி) என அழைக்கப்படுகிறது.  
பழனிமலை அங்கே வருவதற்கு உதவியவர் இடும்பன். அவர் ஒரு பெரிய தராசின் உதவிகொண்டு பழனிமலையையும் இடும்பமலையையும் தூக்கிக்கொண்டு வந்து வைத்தார் என்று புராணங்கள் கூறுகின்றன.  
புராணங்களில் இப்படியான பெயர்க் காரணங்கள் வழங்கப்பட்டாலும் பழனம் என்ற பழந்தமிழ்ச் சொல்லின் அடிப்படையில் உருவான பெயரே பழனி. பழனம் என்ற சொல் விளைச்சலைத் தருகின்ற நிலத்தைக் குறிக்கும். அப்படிப்பட்ட நல்ல விளைச்சல் நிலம் நிறைந்த பகுதி என்பதால் பழனி என்ற பெயர் உருவானது.